বিশ্ব ফুটবলে সবচেয়ে দুর্বল অবস্থানে রয়েছে দক্ষিণ এশিয়ার দেশগুলো। এতটা সংকটাপন্ন অবস্থা যে বিশ্বকাপ খেলার স্বপ্নটাও স্বপ্নে পরিণত হয়েছে। তাই তো সাফ চ্যাম্পিয়নশিপকে এই অঞ্চলের বিশ্বকাপ বলা হয়। এক সময়ে ভারতের এশিয়া কাপ ও এশিয়ান গেমসেও শিরোপা জয়ের রেকর্ড রয়েছে। সেই ভারতই কি না ফুটবলে হা হুতাশ করছে। সাফ চ্যাম্পিয়নশিপে সর্বোচ্চ চ্যাম্পিয়ন তারাই। কিন্তু সাফতো আর ফুটবলে বড় কোনো টুর্নামেন্ট নয়। ক্রিকেট জোয়ারে ভারতের ফুটবলও এখন অন্ধকারে হাবুডুবু খাচ্ছে। সেখানে বাংলাদেশ বা অন্য দেশের তো আরও করুণ হাল।